stanford-oval/wikipedia huggingface dataset:
Digimon Savers the Movie: Ultimate Power! Activate Burst Mode!!
Juoni

Agumonin, Gaomonin ja Lalamonin kumppanit ovat joutuneet kaupungin väestön kanssa ympäri kaupunkia levinneiden mysteeristen viiniköynnösten aiheuttamaan unitilaan. Kolmikon kulkiessa hiljaisessa kaupungissa he joutuvat kamppailemaan Ogremonin johtamien Goblimonien kanssa, jotka uhkaavat nuorta tyttöä. Pelotettuaan Goblimonit pois, nuori tyttö, jonka nimeksi paljastuu Rhythm, kertoo olevansa todellisuudessa digimon ja köynnökset ovat Argomon-nimisen digimonin aikaansaannoksia. Nelikko päättää kohdata Argomonin pilvenpiirtäjän katolla. Matkalla linnalle Gaomon pysyy takana pidätelläkseen armeijan Goblimoneja. Kun Lalamon lennättää Agumonin ja Rhythmin lähelle Argomonin paikkaa, hän pysyy takana myös pidätelläkseen hyökkäävää Pipismonia. Agumon ja Rhythm löytävät Argomonin tornin yläosasta levittämässä viiniköynnöstään koko kaupunkiin. Argomon näyttää olevan liian voimakas Agumonille aluksi, mutta Agumonin "Spitfire Blast" pystyy lyömään hänet maahan. Argomon digivoituu kuitenkin Mega-muotoonsa ja kääntää taistelun itselleen. Kun Agumon ottaa iskuja vastaan ja on juuri luovuttamassa, hän muistaa, kuinka Marcus ei koskaan luovuttanut, vaikka mikä olisi, ja tämä päättäväisyys vapauttaa Marcusin hänen koomastaan. Marcus saapuu paikalle ja lyö Argomonia aktivoidakseen D.N.A:nsa, jota hän käyttää Agumonin kehittämiseen ShineGreymoniksi. Huolimatta tästä, ShineGreymon ei edelleenkään ole riittävän vahva voittaakseen taistelun, ja Argomon hajottaa ShineGreymonin GeoGrey-miekan. Vastauksena Marcus muuttuu entistä päättäväisemmäksi, aiheuttaen Burst Chargen, jota täydentää Rhythmin halu ShineGreymonin voittoon, jolloin ShineGreymon digivoituu ShineGreymon Burst-Modeen ja lävistää Argomonin rintakehän miekallaan, tappaen pahan Digimonin. Taistelun jälkeen Rhythm antaa Agumonille suudelman.
Denise Galik

| Denise Galik-Furey> Henkilötiedot |
| --- | --- |
Syntynyt: 4. joulukuuta 1950 Cleveland, Ohio, USA
Ammatti:  televisio- ja elokuvanäyttelijä
Aiheesta muualla
IMDb
Denise Galik-Furey (s. 4. joulukuuta 1950 Cleveland, Ohio) on yhdysvaltalainen televisiossa ja elokuvissa esiintynyt näyttelijä.
Ura > Televisio

Galik on esiintynyt televisiossa lukuisissa saippuaoopperoissa. Hänen ensimmäinen saippuaoopperaroolinsa oli CBS:n saippuassa Knots Landing Linda Strickerinä vuodesta 1980 vuoteen 1981. Hän on esiintynyt myös Flamingo Road -sarjassa Christie Kovacsina ja General Hospital -sarjassa Rhonda Wexlerinä vuodesta 1992 vuoteen 1994. Denise loi Rhondan roolinsa uudestaan Port Charlesissa vuosina 1997 ja 2001.
Galikina toisia hyvin tunnettuja tv-rooleja ovat Kim Sedgewickinä The Best Times -tv-sarjassa sekä vuoden 1984 hittisarjassa V Maggie Blodgettina.
Galik on tehnyt vierailuja moniin tv-ohjelmiin. Näihin ohjelmiin lukeutuvat Welcome Back Kotter, Rhoda, The Incredible Hulk, A-Team, Ritari Ässä, Magnum, P.I. ja Kova laki.
Ura > Elokuvat

Galik on esiintynyt monissa elokuvissa. Hänen ensimmäinen elokuvaroolinsa oli vuoden 1975 elokuvassa Happy Hooker. Muita hänen elokuviaan ovat Viikonloppu Kaliforniassa (1978), Voi Luoja! (1980), Älä vastaa puhelimeen (1980), Deadly Games (1982), Tähtijengi – Get Crazy USA! (1983), Tiikerinsilmä (1986) ja Villi yö (1991).
Dmitri Baškirov

Dmitri Aleksandrovitš Baškirov (ven. Дмитрий Александрович Башкиров; 1. marraskuuta 1931 Tbilisi, Transkaukasian SFNT, Neuvostoliitto – 7. maaliskuuta 2021) oli venäläinen pianisti ja pianonsoiton opettaja. Hän syntyi nykyisen Georgian alueella ja opiskeli Moskovassa Aleksandr Goldenveizerin johdolla. Hän tuli tunnetuksi lännessä vuonna 1955 saatuaan pääpalkinnon Marguerite Long -kilpailussa Pariisissa. Vuosina 1965–1972 Baškirov oli osa Neuvostoliiton kuuluisinta kamarikokoonpanoa yhdessä viulisti Igor Bezrodnyin ja sellisti Mihail Homitserin kanssa. Myöhemmin hän työskenteli professorina sekä Moskovan konservatoriossa että musiikkioppilaitoksissa Espanjassa ja Italiassa. Hänen oppilaitaan olivat muun muassa Dmitri Aleksejev, Boris Bloch, Nikolai Demidenko, Stanislav Ioudenitch ja Arkadi Volodos.
Myös Dmitri Baškirovin tytär Jelena Baškirova on pianisti, ja hän on Daniel Barenboimin toinen puoliso (1988–).
Aiheesta muualla

Dmitri Baškirovin muistokirjoitus Helsingin Sanomissa
Dmitri Balandin

| Mitalit | Mitalit | Mitalit |  |
| --- | --- | --- | --- |
|  Balandin vuonna 2016. |  Balandin vuonna 2016. |  Balandin vuonna 2016. |  |
Maa:   Kazakstan
Miesten uinti
|  Olympialaiset  |  Olympialaiset  |  Olympialaiset  |  |
|  Kultaa | Rio de Janeiro 2016 | 200 m rintauinti |  |
Dmitri Igorevitš Balandin (ven. Дмитрий Игоревич Баландин, s. 4. huhtikuuta 1995 Almaty) on kazakstanilainen uimari, olympiavoittaja ja Aasian kisojen kultamitalisti, joka on erikoistunut rintauintiin.
Balandin voitti 200 metrin rintauinnissa olympiakultaa Rio de Janeirossa 2016. Hän oli samoissa kisoissa 100 metrin rintauinnissa kahdeksas. Tokion kesäolympialaisissa 2020 Balandin karsiutui 100 metrin rintauinnissa ensimmäisenä välieristä, ja 200 metrillä hänen kisansa päättyi välierävaiheeseen. Aasian kisoissa 2014 Balandin voitti niin 50, 100 kuin 200 metrin rintauintimatkat. Aasian kisoissa 2018 hän voitti kolme pronssimitalia.
Aiheesta muualla

Kuvia tai muita tiedostoja aiheesta Dmitri Balandin Wikimedia Commonsissa
Dmitri Balandin Kansainvälinen olympiakomitea. (englanniksi)
Miesten 200 metrin rintauinnin olympiavoittajat
Edelweiss-piraatit

Muistolaatta 1944 Kölnissä hirtettyjen muistolle.
Edelweiss-piraatit (saks. Edelweißpiraten) olivat joukko saksalaisia nuorisoryhmiä, jotka vastustivat Natsi-Saksan hallintoa. Edelweiss-piraatit evät olleet yhtenäinen liike vaan pikemminkin useiden nuorisojoukkojen yhteenliittymä, joka syntyi Saksan länsiosissa. Edelweiss-piraatit vastustivat ennen kaikkea sitä, että natsipuolueen nuorisojärjestö Hitlerjugend valvoi tiukasti Saksan nuorison elämää.
Edelweiss-piraattien toiminnan katsotaan yleensä alkaneen vuonna 1936, kun jäsenyys Hitlerjugendissa tuli pakolliseksi kaikille Saksan nuorille. Useissa Saksan suurissa kaupungeissa oli Edelweiss-piraattien ryhmiä. Osa näistä ryhmistä kutsui kuitenkin itseään muilla nimityksillä. Esimerkiksi Kölnissä ryhmän nimi oli ”Navajot”. Ryhmiä yhdisti lähinnä se, että ne vastustivat natsien tapaa kontrolloida nuorten elämää. Edelweiss-piraattien jäsenet olivat auktoriteettivastaisia, eivätkä halunneet alistua natsien määräiltäviksi. Piraatit saivat omissa ryhmissään ilmaista mielipiteensä vapaasti, eikä tyttöjä ja poikia erotettu tiukasti toisistaan kuten Hitlerjugendissa.
Edelweiss-piraattien jäsenet uhmasivat liikkumisrajoituksia patikoimalla ja retkeilemällä. Luontoretkillään he saattoivat vapaasti laulaa natsien kieltämiä lauluja kuten Ranskan kautta tulleita ”degeneroituneita” blues- tai jazzlauluja. He pystyivät myös käymään avoimia keskusteluja aiheista, jotka olivat kiellettyjä.
Vuosina 1936–1939 natsiviranomaiset pitivät Edelweiss-piraatteja ärsyttävinä mutta harmittomina. Asenteet kuitenkin koventuivat toisen maailmansodan aikana, kun viranomaiset uskoivat, että Edelweiss-piraatit jakoivat brittien pudottamia natsien vastaisia propagandalehtiä ihmisten postiluukkuihin. Tämä katsottiin jo avoimen kumoukselliseksi toiminnaksi.
Aluksi kiinniotettujen piraattien vakiorangaistus oli pään ajelu kaljuksi. SS:n päällikkö Heinrich Himmler ei kuitenkaan tyytynyt tähän, vaan vaati kaikilta saksalaisilta täydellistä tottelevaisuutta. Himmler kirjoitti turvallisuusvirasto RSHA:n johtajalle Reinhard Heydrichille, ettei voida hyväksyä puolivillaista suhtautumista Edelweiss-piraatteja kohtaan. Heitä tulisi kohdella raaemmin. Himmler vaati, että näihin ryhmiin kuuluvat nuoret pitäisi lähettää keskitysleirille 2–3 vuodeksi, eivätkä he voisi enää koskaan jatkaa opintojaan. Myös heidän vanhempansa tulisi lähettää keskitysleirille, mikäli nämä olivat kannustaneet lapsiaan kapinalliseen toimintaan. Marraskuussa 1944 Kölnissä hirtettiin julkisesti kolmetoista nuorta – kuusi heistä oli Edelweiss-piraattien jäseniä.
Osa Edelweiss-piraateista onnistui jatkamaan toimintaansa salassa, ja toisen maailmansodan päätyttyä he yrittivät tehdä yhteistyötä liittoutuneiden miehitysviranomaisten kanssa, mutta nämä kieltäytyivät yhteistyöstä kaikkien Natsi-Saksan aikaisten nuorisojärjestöjen kanssa. Neuvostoliiton hallitsemassa Itä-Saksassa Edelweiss-piraatit kiellettiin kokonaan ja jokainen kiinni jäänyt piraatti sai 25 vuoden vankeustuomion.
Edem Kodjo

Edem Kodjo vuonna 2011
Edem Kodjo (oikealta nimeltään Édouard Kodjovi Kodjo; 23. toukokuuta 1938 Sokodé Ranskan Togomaa– 11. huhtikuuta 2020 Pariisi) oli togolainen poliitikko ja diplomaatti.
Kodjo syntyi Sokodéssa vuonna 1938. Hän toimi vuosina 1973–1976 maansa talousministerinä ja vuosina 1976–1978 ulkoministerinä. Hän on toiminut myös maansa pääministerinä vuosina 1994–1996 ja uudelleen kesäkuusta 2005 syyskuuhun 2006. Tuolloin hänen seuraajakseen tuli Yawovi Agboyibo.
Kansainvälisellä urallaan Kodjo työskenteli Afrikan unionin pääsihteerinä 1978–1983, ja IMF:issä 1967–1973 sekä Afrikan kehityspankissa 1973–1976.
Egertorget

Egertorgetia hallitsee Freia-suklaatehtaan valomainos vuodelta 1909.
Egertorget on Oslon keskustassa Karl Johans gaten ja Øvre Slottsgaten risteyksessä sijaitseva aukio. Se muodostui 1840-luvulla ja on nykyisin osa vilkkainta kävelykeskustaa. Torilta on käynti Oslon metron Stortingetin asemalle. Egertorget on saanut nimensä Egerin veljeksiltä Hermanilta (1816–1883) ja Thorvaldilta (1827–1901), jotka asuivat tällä paikalla. He omistivat Egerin panimon St. Hanshaugenin kaupunginosassa.
Kuvia

Egertorget vuonna 1902.
Horngården, funktionalistinen 8-kerroksinen rakennus vuodelta 1929. Alun perin siitä oli tarkoitus tulla 13-kerroksinen.
Aiheesta muualla

Kuvia tai muita tiedostoja aiheesta Egertorget Wikimedia Commonsissa
Don’t Call Me (Shineen albumi)

| Don’t Call Me Shinee |
| --- | --- | --- |

Studioalbumin tiedot
 Äänitetty : 2020–2021
 Julkaistu: 22. helmikuuta 2021
 Tyylilaji: k-pop, hip-hop, EDM, R&B, reggae
 Kesto: 30.01
 Levy-yhtiö: SM Entertainment, Dreamus
Shineen muut julkaisut
| The Story of Light 2018 | Don’t Call Me 2021 |   |
Singlet albumilta Don’t Call Me
 ”Don’t Call Me” Julkaistu: 22. helmikuuta 2021
Singlet albumilta Atlantis
 ”Atlantis” Julkaistu: 12. huhtikuuta 2021
Don’t Call Me on eteläkorealaisen Shinee-yhtyeen seitsemäs studioalbumi, joka julkaistiin 22. helmikuuta 2021. Albumi on yhtyeen ensimmäinen albumi, johon Jonghyun ei osallistunut millään tapaa. Albumin tuottamiseen osallistuivat muun muassa tuottajat Kenzie, Yoo Young-jin, Dem Jointz ja Ryan S. Jhun. Musiikillisesti albumi edustaa popia, hip-hopia, EDM:ää, R&B:tä ja reggaeta.
Albumi sijoittui listaykköseksi Gaonin albumilistalla. Shinee promosi albumia musiikkiohjelmissa.
Albumista julkaistiin uudelleenjulkaisu Atlantis 12. huhtikuuta 2021, joka sisälsi kolme uutta kappaletta, mukaan lukien nimikkosinglen ”Atlantis”.
Tausta

SM Entertainment ilmoitti 1. tammikuuta 2021, että Shinee tulisi julkaisemaan jälleen uutta musiikkia. Muutama päivä ilmoituksen jälkeen paljastettiin, että yhtye tulisi julkaisemaan seitsemännen studioalbuminsa. Yhtye ei ollut julkaissut yli kahteen vuoteen musiikkia, sillä jäsenet Onew, Key ja Minho olivat armeijassa. Onew kuvaili hankalaksi takaisin laulajaksi siirtymisen pitkän tauon jälkeen. Minho totesi, että "hänellä kesti kaksi kuukautta tottua laulajana olemiseen taas". Key kertoi myös kokemistaan suorituspaineista, sillä hänestä tuntui, että monella oli suuret odotukset tauon jälkeen. Tammikuun viimeinen päivä yhtye piti YouTuben ja V-Liven välityksellä livetapahtuman. Livetapahtumassa Shinee kertoi, että Don’t Call Me julkaistaisiin 22. helmikuuta.
Vastaanotto

Albumi sijoittui Gaonin albumilistan listaykköseksi samalla viikolla, kuin se julkaistiin. Se sijoittui myös Billboardin maailmanlaajuisella albumilistalla seitsemänneksi.
Kappaleet > Don’t Call Me

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Sovitus | Kesto |  |  |  |  |
| 1. | ”Don’t Call Me” | Kenzie | Kenzie, Dem Jointz, Rodnae ”Chikk” Bell | Dem Jointz, Yoo Young-jin, Kenzie, Ryan S. Jhun, Robbin | 3.40 |  |  |  |  |
| 2. | ”Heart Attack” | Kenzie | Andrew Choi, Mingtion (ADC Music), Dvwn | Mingtion (ADC Music) | 2.59 |  |  |  |  |
| 3. | ”Marry You” | Rick Bridges | Cameron Louis Warren | Cameron Louis Warren | 3.00 |  |  |  |  |
| 4. | ”Code” (Cøde)  | Kenzie | Kenzie, Jonatan Gusmark (Moonshine), Ludvig Evers (Moonshine), Adrian McKinnon | Moonshine | 3.14 |  |  |  |  |
| 5. | ”I Really Want You” | Coogie, Jeong Ha-ri, Lee Yi-jin | Ed Drewett, Aston Merrygold, James Birt, George Tizzard, Rick Parkhouse, Ryan S. Jhun | Red Triangle, James Birt, Ryan S. Jhun, Robbin | 3.17 |  |  |  |  |
| 6. | ”Kiss Kiss” | Danke (lalala Studio) | Benjamin Roberts, Tido Nguyen, Stephan Benson, Jeffrey Twumasi | Misunderstood | 3.35 |  |  |  |  |
| 7. | ”Body Rhythm” | Shin Jin-hye (Jam Factory), Woodie Gochild | Sebastian Thott, Didrik Thott, Ylva Dimberg, Woodie Gochild | Sebastian Thott | 3.12 |  |  |  |  |
| 8. | ”Attention” | Moon Seol-ri | Andy Love, Cage (Karl Oskar Gummesson), Ninos Hanna, Rasmus Palmgren | Cage (Karl Oskar Gummesson), Rasmus Palmgren | 3.44 |  |  |  |  |
| 9. | ”Kind” (빈칸) | Bong Eun-young | Steve Manovski (Tileyard Music), YK Koi (Tileyard Music), Rhys, Simon John Bradshaw | Tileyard Music | 3.20 |  |  |  |  |
|  |  |  |  |  | 30.01 |  |  |  |  |
Kappaleet > Atlantis (uudelleenjulkaisu)

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Sovitus | Kesto |  |  |  |  |
| 1. | ”Atlantis” | Hwang Yoo-bin, Changmo | Matt Thomson, Max Lynedoch Graham, Sir James F. Reynolds, Gabriel Brandes, Britt "PolyAnna" Pols, Engelina Andrina Tekst, Changmo, Yoo Young-jin | Arcades, Imlay, Yoo Young-jin | 2.58 |  |  |  |  |
| 2. | ”Code” (Cøde)  | Kenzie | Kenzie, Jonatan Gusmark (Moonshine), Ludvig Evers (Moonshine), Adrian McKinnon | Moonshine | 3.14 |  |  |  |  |
| 3. | ”Don’t Call Me” | Kenzie | Kenzie, Dem Jointz, Rodnae ”Chikk” Bell | Dem Jointz, Yoo Young-jin, Kenzie, Ryan S. Jhun, Robbin | 3.40 |  |  |  |  |
| 4. | ”Area” (같은 자리) | Minho, JQ (Makeumine Works), Cha Yoo-bin (Makeumine Works), Lee Yeon-ji (Makeumine Works) | Peter Wallevik (PhD), Daniel Davidsen (PhD), Sam Merrifield, James "Yami" Bell | PhD | 3.27 |  |  |  |  |
| 5. | ”Heart Attack” | Kenzie | Andrew Choi, Mingtion (ADC Music), Dvwn | Mingtion (ADC Music) | 2.59 |  |  |  |  |
| 6. | ”Marry You” | Rick Bridges | Cameron Louis Warren | Cameron Louis Warren | 3.00 |  |  |  |  |
| 7. | ”Days and Years” | Seo Ji-eum, Colde | Tom Meredith, Nicole "Coco" Morier, Benjamin Ingrosso, Colde | Tom Meredith | 3.56 |  |  |  |  |
| 8. | ”I Really Want You” | Coogie, Jeong Ha-ri, Lee Yi-jin | Ed Drewett, Aston Merrygold, James Birt, George Tizzard, Rick Parkhouse, Ryan S. Jhun | Red Triangle, James Birt, Ryan S. Jhun, Robbin | 3.17 |  |  |  |  |
| 9. | ”Kiss Kiss” | Danke (lalala Studio) | Benjamin Roberts, Tido Nguyen, Stephan Benson, Jeffrey Twumasi | Misunderstood | 3.35 |  |  |  |  |
| 10. | ”Attention” | Moon Seol-ri | Andy Love, Cage (Karl Oskar Gummesson), Ninos Hanna, Rasmus Palmgren | Cage (Karl Oskar Gummesson), Rasmus Palmgren | 3.44 |  |  |  |  |
| 11. | ”Body Rhythm” | Shin Jin-hye, Woodie Gochild | Sebastian Thott, Didrik Thott, Ylva Dimberg, Woodie Gochild | Sebastian Thott | 3.12 |  |  |  |  |
| 12. | ”Kind” (빈칸) | Bong Eun-young | Steve Manovski (Tileyard Music), YK Koi (Tileyard Music), Rhys, Simon John Bradshaw | Tileyard Music | 3.20 |  |  |  |  |
|  |  |  |  |  | 40.27 |  |  |  |  |
Disney Sing It: Pop Hits

| Disney Sing It: Pop Hits |
| --- | --- |

Kehittäjä:  Zoë Mode
Julkaisija:  Disney Interactive Studios
Pelisarja:  Disney Sing It
Julkaistu:  NA 6. lokakuuta 2009 EU 9. lokakuuta 2009
Lajityyppi:  karaoke
Pelimuoto:  yksinpeli, moninpeli
Ikäluokitus:  PEGI: 3+ ESRB: E  Virheellinen ESRB-arvo
Alusta:  PlayStation 2, PlayStation 3, Wii
Jakelumuoto:  DVD, Blu-ray, optinen levy
Vaatimukset:  USB-mikrofoni
Lisää peliartikkeleitaVideopelien teemasivulla
Infobox OK   : 
Disney Sing It: Pop Hits on vuonna 2009 julkaistu karaokevideopeli. Siinä on kappaleita muun muassa Demi Lovatolta, Miley Cyrusilta, Taylor Swiftiltä ja Jonas Brothersilta.
Artistit

Miley Cyrus
Demi Lovato
Jonas Brothers
Colbie Caillat
Vanessa Hudgens
Jesse McCartney
Taylor Swift
One Republic
Duffy
Coldplay
Steve Rushton
Love & Theft (Vain Yhdysvalloissa)
Mitchel Musso (Vain Yhdysvalloissa)
Hannah Montana
Jem
High School Musical 3 (Vain Euroopassa)
Ismael (Vain Euroopassa)
Jacopop Sarno (Vain Euroopassa)
Egersund

Egersundin keskustaa.
Egersund on rannikkokaupunki Rogalandin läänissä lounais-Norjassa. Kaupungissa oli vuonna 2006 13 418 asukasta, joista 9 528 asui keskustassa. Kaupungin pinta-ala on kuusi neliökilometriä. Egersund sai kaupunkioikeudet 18. heinäkuuta 1798.
Egersundin kunta perustettiin 1. tammikuuta 1838. Se yhdistyi ympäröivän Eigersundin kunnan kanssa 1. tammikuuta 1965.
Egersundissa on yksi Norjan parhaista luonnonsatamista, ja se on maan toiseksi suurin kalasatama. Monilla tunnetuilla yhtiöillä on toimisto Egersundissa. Valtaosa kaupungin teollisuudesta keskittyy merenkulkuun. Ihmisiä on asunut Egersundin seudulla kivikaudelta lähtien. Alueella on muutamia noin 2 500 vuotta vanhoja asutuksia. Nimi Egersund tulee Eigerøyn ja mantereen välisen salmen muinaisnorjan kielisestä nimestä Eikundarsund. Nimi on yksi vanhimmista paikannimistä Norjassa. Se esiintyy muodossa ”Eikunarsund” islantilaisen Snorri Sturlusonin 1200-luvulla kirjoittamassa Pyhän Olavin saagassa. Vuoden 1000 tienoilla Olavin laivasto oli usein Egersundissa.
Egersundissa on riehunut tulipalo kolmesti, vuosina 1843, 1859 ja 1862.
Egersundista on laivayhteys Hanstholmiin Tanskassa sekä Stavangeriin. Rautatie Oslosta ja Kristiansandista Stavangeriin kulkee myös kaupungin kautta.
Media

Paikallislehti Dalane Tidende ilmestyy kolmesti viikossa.
Aiheesta muualla

Egersund
Eigersund
Kuvia tai muita tiedostoja aiheesta Egersund Wikimedia Commonsissa
Eastvale (Kalifornia)

| Eastvale |
| --- | --- |
 Eastvale.
 vaakuna

 Koordinaatit: 33°57′49″N, 117°33′51″W 
Valtio:  Yhdysvallat
Osavaltio:   Kalifornia
Piirikunta:  Riverside
Pinta-ala:  
 – Kokonaispinta-ala:  33,96 km²
 – Josta vettä:  1,16 km² (0,35 %)
Korkeus:  191 m
Väkiluku (2020):  69 757
 – Väestötiheys:  1 976 as./km²
Aikavyöhyke:  UTC-8 (kesäaika UTC-7)
Motto::  Community, Pride, Prosperity
 
 eastvaleca.gov 
Infobox OKVirheellinen NIMI-arvo: 
Eastvale on kaupunki Riversiden piirikunnassa, Kalifornian osavaltiossa Yhdysvalloissa. Sen väkiluku oli vuoden 2020 väestönlaskennassa 69 757. Eastvale sai kaupunkioikeudet 1. lokakuuta 2010.
Väestö

Kaupungin asukkaista 41,2 prosenttia on latinalaisamerikkalaisia, 26,4 prosenttia aasialaisia ja 19,3 prosenttia valkoisia. 89,6 prosenttia asukkaista on Yhdysvaltain kansalaisia. Kaupungin väestön keski-ikä on 33,2 vuotta.
Kuvia kaupungista

Eastvale-kyltti.
Amazonin logistiikkakeskus.
Aiheesta muualla

Kuvia tai muita tiedostoja aiheesta Eastvale (Kalifornia) Wikimedia Commonsissa
Kaupungin kotisivut
Different (kappale)

| ”Different” Robbie Williams |
| --- | --- | --- |

Singlen tiedot
 Albumilta: Take the Crown
 Julkaistu: 17. joulukuuta 2012
 Tuottaja(t): Jacknife Lee
 Tyylilaji: Orkesterinen, pop
 Kesto: 05.06
 Levy-yhtiö: Universal Records
Robbie Williamsin muut singlet
| ”Candy” 2012 | ”Different” 2012 | ”Be a Boy” 2013 |
Different on Robbie Williamsin yhdeksänneltä studioalbumilta, Take the Crownilta julkaistu single. Se julkaistiin albumin toisena singlenä 17. joulukuuta 2012. Kappaleen ovat sanoittaneet Williams, Gary Barlow ja Jacknife Lee. Singlellä oli mukana neljä lisäkappaletta: duetto Tom Jonesin kanssa "On My Own", "Soul Transmission", "White Man in Hanoi", leikkausselvennä Take the Crownista, ja "The Promise", joka on cover-versio lauluntekijä Paul Freemaniltä.
Kappaleet

Different – 4.52 (säv. Williams, Gary Barlow, Jacknife Lee)
On My Own – 3.21 (ft. Tom Jones, säv. Williams, Kelvin Andrews, Danny Spencer)
Soul Transmission – 4.26 (säv. Williams, Andrews, Spencer)
White Man in Hanoi – 3.51 (säv. Williams, Tim Metcalfe, Flynn Francis)
The Promise – 3.49 (säv. Williams, Paul Freeman)
Listasijoitukset

| Listat (2012) | Sijoitus |
| --- | --- |
Itävalta (Ö3 Austria Top 40): 37
Belgia (Flanderi): 12
Belgia (Wallonia): 8
Kroatia (Croatian Airplay Chart): 2
Saksa (Media Control Charts): 31
Etelä-Korea (Gaon Single Chart): 65
Iso-Britannia (Britannian singlelista): 64
Käännös suomeksi
Eizō

Eizō on seuraavien henkilöiden nimi:
Eizō Kenmotsu (s. 1948), japanilainen telinevoimistelija ja olympiavoittaja
Eizō Takahashi, japanilainen lintujen keräilijä
Eizō Yuguchi (1945–2003), japanilainen jalkapalloilija
Muuta

Eizo, japanilainen elektroniikkavalmistaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Eizō”, voi hakea sivunnimihaulla, laajalla sivunnimihaulla tai tekstihaulla.
Digimon Story: Cyber Sleuth

| Digimon Story: Cyber Sleuth |
| --- | --- |

Kehittäjä:  Media.Vision
Julkaisija:  Bandai Namco Entertainment
Jakelija:  Steam
Taiteilija:  Suzuhito Yasuda
Säveltäjä:  Masafumi Takada
Pelisarja:  Digimon
Julkaistu:  PlayStation VitaJP 12. maaliskuuta 2015TW Q3 2015NA 2. helmikuuta 2016EU 5. helmikuuta 2016PlayStation 4NA 2. helmikuuta 2016EU 5. helmikuuta 2016PCWW 18. lokakuuta. 2019Nintendo SwitchJP 17. lokakuuta 2019WW 18. lokakuuta 2019
Lajityyppi:  roolipeli
Pelimuoto:  Yksinpeli
Ikäluokitus:  CERO: B ESRB: T   PEGI: 12
Alusta:  PlayStation Vita, PlayStation 4, Microsoft Windows, Nintendo Switch
Jakelumuoto:  PlayStation Vita pelimoduuli(vain Japanissa ja Aasiassa) Blu-ray PlayStation Network Steam Nintendo eShop Nintendo Switch pelimoduuli
Lisää peliartikkeleitaVideopelien teemasivulla
Infobox OK     : 
Digimon Story: Cyber Sleuth (jap. デジモンストーリー　サイバースルゥース, Dejimon Sutōrī: Saibā Surwūsu) on Media.Visionin kehittämä ja Bandai Namcon julkaisema Digimon -aiheinen roolipeli. Peli julkaistiin Japanissa 12. maaliskuuta 2015 PlayStation Vitalle. Kesäkuussa 2015 Bandai Namco vahvisti pelin myös tulevan länsimaihin vuoden 2016 aikana PlayStation 4 ja PlayStation Vita -konsoleille.
Seuraava PS Vita Digimon -peli Bandai Namcon julkaisemana tulee olemaan Digimon World: Next Order, ilmoitettu myös tulevan vuoden 2016 aikana.
Lokakuussa vuonna 2019 peli julkaistaan yhtenä pakettina Digimon Story: Cyber Sleuth - Hacker's Memoryn kanssa Nintendo Switch -konsolille ja PC:lle. Paketin nimi on Digimon Story: Cyber Sleuth Complete Edition.
Digimon Story: Cyber Sleuth - Hacker's Memory

Japanilaisen CoroCoro-lehden mukaan pelille on tulossa vuoden 2017 aikana eräänlainen "sivutarina" eli gaiden. Se julkaistiin Japanissa PlayStation 4 ja PlayStation Vita -konsoleille.[lähde? ]
Aiheesta muualla

Digimon Story: Cyber Sleuth MobyGamesissa (englanniksi)
Pelin viralliset kotisivut (englanniksi)
Pelin viralliset kotisivut (japaniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Digimon Story: Cyber Sleuth
Käännös suomeksi
Edelweiß – La Montanara

| Edelweiß – La Montanara Heino |
| --- | --- | --- |

Studioalbumin tiedot
 Julkaistu: 1973
 Formaatti: LP-levy
 Tyylilaji: schlager
 Levy-yhtiö: EMI
Heino muut julkaisut
| Heino 1973 – Seine großen Erfolge 1973 | Edelweiß – La Montanara 1973 | Sonntagskonzert 1974 |
Edelweiß – La Montanara on saksalaisen laulajan Heinon studio-albumi vuodelta 1973.
Kappaleet

Edelweiß
Salome
Uns scheint der Mond so hell
Das Kufsteinlied
Heut noch sind wir hier zu Haus
Schneewalzer
La Montanara
Rosamunde
Wandern, ach wandern
Am Brunnen vor dem Tore
Das Wandern ist des Müllers Lust
Das einsame Glöcklein
Das Polenmädchen